ส่วนที่ 2

  3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์และบริการ

  3.1.1 ลักษณะผลิตภัณฑ์

(1) เหล็กเส้น (Rebars)

  เป็นผลิตภัณฑ์เหล็กเส้นกลม (Round bars) และเหล็กเส้นข้ออ้อย (Deformed bars)
  โดยจะมีขนาดของเส้นผ่าศูนย์กลางตั้งแต่ 6 - 40 มิลลิเมตร
  ผลิตตามมาตรฐานอุตสาหกรรมเลขที่ มอก. 20-2543 สำหรับเหล็กเส้นกลม
  และมาตรฐานอุตสาหกรรมเลขที่ มอก. 24-2536 สำหรับเหล็กข้ออ้อย
  โดยสามารถใช้ได้หลากหลายสำหรับงานก่อสร้าง ซึ่งส่วนใหญ่ใช้เป็นคอนกรีตเสริมเหล็ก

(2) เหล็กลวดคาร์บอนต่ำ (Low Carbon Steel Wire Rods, “LCWR”)

  เป็นเหล็กลวดชั้นคุณภาพ SWRM 6 - 22 โดยจะมีเส้นผ่าศูนย์กลาง 5.5 - 16 มิลลิเมตร
  ผลิตตาม มาตรฐานอุตสาหกรรมเลขที่ มอก. 348-2540
  โดยสามารถนำไปเป็นวัตถุดิบในการผลิตส่วนประกอบสำหรับงานก่อสร้าง เช่น ลวดผูกเหล็ก ตะปู
  และลวดตะแกรง (Wire Mesh) เป็นต้น

(3) เหล็กลวดคาร์บอนสูง (High Carbon Steel Wire Rods, “HCWR”)

  เป็นเหล็กลวดชั้นคุณภาพ SWRH 27-82B โดยจะมีเส้นผ่าศูนย์กลาง 5.5 - 16 มิลลิเมตร
  ผลิตตาม มาตรฐานอุตสาหกรรมเลขที่ มอก. 349-2532
  ส่วนใหญ่ใช้เป็นวัตถุดิบสำหรับการผลิตลวดเหล็กแรงดึงสูง (Pre-stressed Concrete Wires
  and Strands หรือ PC Wire and PC strands)

(4) เหล็กรูปพรรณขนาดเล็ก (Small Sections)

  เป็นผลิตภัณฑ์เหล็กที่มีรูปร่างลักษณะต่าง ๆ เช่น เป็นมุมหรือเป็นฉาก ผลิตตามมาตรฐาน
  อุตสาหกรรมเลขที่ มอก. 1227-2539 ซึ่งผลิตภัณฑ์เหล่านี้
  โดยส่วนใหญ่จะใช้เป็นส่วนประกอบของงานก่อสร้างที่หลากหลาย ได้แก่ โครงสร้างหลังคา
  เสาไฟฟ้าใหญ่ และป้ายโฆษณา

(5) เหล็กเพลา (SC Bar)

  เป็นผลิตภัณฑ์เหล็กแท่งคาร์บอน ส่วนมากจะใช้เป็นวัตถุดิบในการผลิตอุปกรณ์และเครื่องจักรต่าง ๆ
  รวมถึงชิ้นส่วนในอุตสาหกรรมยานยนต์

  3.1.2 มาตรฐานระบบการบริหารงาน

  บริษัทย่อยของบริษัท ได้แก่ SISCO2001 และ SCSC ได้รับการรับรอง ISO 9001 : 2000
  ซึ่งเป็นมาตรฐานสากลของระบบการบริหารงานคุณภาพ นอกจากนั้น SCSC ยังได้รับการรับรอง
  ISO14001 ซึ่งเป็นมาตรฐานสากลของระบบการบริหารงานสิ่งแวดล้อม และ ISO/IEC 17025
  ซึ่งเป็นมาตรฐานข้อกำหนดทั่วไปว่าด้วยความสามารถของห้องปฏิบัติการสอบเทียบและห้องปฏิบัติการทดสอบ
  รวมทั้ง SISCO2001 ก็ได้รับการรับรอง TIS/OHSAS 18001
  ซึ่งเป็นมาตรฐานสากลในด้านระบบการบริหารงานความปลอดภัยและอาชีวอนามัย

  3.1.3 ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

1.  มาตรฐานด้านคุณภาพ :
    ในปัจจุบันได้มีการกำหนดและคำนึงถึงมาตรฐานด้านคุณภาพสำหรับผลิตภัณฑ์เหล็กมากขึ้น
    และยังมีกฎเกณฑ์ที่เข้มงวดขึ้นสำหรับมาตรฐานการก่อสร้าง
    ส่งผลให้ผู้ผลิตมีความจำเป็นในการปรับปรุงคุณภาพของสินค้าเพิ่มมากขึ้น

2.  ความต้องการของผู้ซื้อในสินค้าคุณภาพที่เพิ่มมากขึ้น : ปัจจุบันได้มีบริษัทผู้ผลิตยานยนต์ อาทิเช่น
    เจนเนอรัล มอเตอร์ ฟอร์ด โตโยต้า และ เดมเลอร์ไครส์เลอร์ (เมอร์เซดีส เบนซ์)
    วางแผนที่จะใช้ฐานการผลิตของตนในประเทศไทยเป็นศูนย์กลางการผลิตยานยนต์ในเอเชีย
    ส่งผลให้ความต้องการเหล็กคุณภาพสูงมีแนวโน้มสูงขึ้นในระยะกลางและระยะยาว
    ขณะนี้วัตถุดิบเหล็กที่เป็นชิ้นส่วนในการผลิตยานยนต์ยังต้องอาศัยการนำเข้า
    ซึ่งก็เป็นโอกาสที่ดีสำหรับผู้ผลิตเหล็กในการผลิตชิ้นส่วนเหล่านี้ภายในประเทศเพื่อทดแทนการนำเข้า

3.  อัตราภาษี : ตามสนธิสัญญา ASEAN Free Trade Area (“AFTA”)
    ได้มีการกำหนดภาษีนำเข้าที่อัตราร้อยละ 1 สำหรับเศษเหล็ก และ Billets
    และกำหนดภาษีนำเข้าที่อัตราร้อยละ 5 สำหรับผลิตภัณฑ์เหล็กสำเร็จรูป ตั้งแต่ปี 2546
    โดยประเทศไทยจะได้ลดอัตราภาษีลงเหลืออัตราร้อยละ 0 สำหรับร้อยละ 80
    ของจำนวนสินค้านำเข้าทั้งหมดภายในปี 2548 และร้อยละ 100
    ของจำนวนสินค้านำเข้าทั้งหมดภายในปี 2553

  สำหรับประเทศที่ไม่ได้อยู่ภายใต้สนธิสัญญา AFTA ในปี 2547 อัตราภาษีนำเข้าเศษเหล็กและ
  Billets อยู่ที่อัตราร้อยละ 1 และอัตราภาษีนำเข้าผลิตภัณฑ์เหล็กสำเร็จรูปอยู่ที่ร้อยละ 7.5

  ดังตารางสรุปอัตราภาษีนำเข้าในปี 2547 ดังนี้

+---------------+----------------------+------------------------------+
| สินค้า          |   อัตราภาษี AFTA       |   อัตราภาษี Non – AFTA         |
+---------------+----------------------+------------------------------+
|   เศษเหล็ก     |   1%                 |   1%                         |
+---------------+----------------------+------------------------------+
|   Billets     |   1%                 |   1%                         |
+---------------+----------------------+------------------------------+
|   เหล็กเส้น     |   5%                 |   7.5%                       |
+---------------+----------------------+------------------------------+
|   เหล็กลวด     |   5%                 |   7.5%                       |
+---------------+----------------------+------------------------------+

  ที่มา: กรมศุลกากร

  3.1.4 สิทธิประโยชน์ตามบัตรส่งเสริมการลงทุน

  บริษัทจะใช้สิทธิประโยชน์สำหรับข้อยกเว้นทางภาษีที่ได้รับจากกรมส่งเสริมการลงทุน (BOI)
  ที่บริษัทย่อย NTS และ SCSC มีอยู่ในปัจจุบัน ซึ่งสิทธิประโยชน์ดังกล่าว สามารถสรุปได้ดังนี้

+-------+------------------+-------------------------------------------+
|       | ปริมาณการผลิต      | สิทธิประโยชน์ที่ได้รับ                           |
|       | (ตันต่อปี)          |                                           |
+-------+------------------+-------------------------------------------+
| NTS   | 445,000          | -   ผลขาดทุนที่เกิดขึ้นระหว่างปี 2536 ถึงปี 2543    |
|       |                  |     สามารถนำมาหักกำไรที่ต้องเสียภาษีระหว่างปี     |
| ระยะที่ | 500,000          |     2544 ถึงปี 2548                         |
| 1     |                  |                                           |
|       |                  | -   ได้รับยกเว้นภาษีนิติบุคคลเป็นเวลา 8 ปี         |
| ระยะที่ |                  |     ตั้งแต่ปีที่เริ่มดำเนินการ                     |
| 2     |                  |     (ซึ่งปัจจุบันบริษัทยังไม่ได้ดำเนินการผลิตในระยะที่  |
|       |                  |     2)                                    |
|       |                  |                                           |
|       |                  | -   ผลขาดทุนที่เกิดขึ้นตั้งแต่ปีที่ 1 ถึงปีที่ 8          |
|       |                  |     สามารถนำมาหักกำไรที่ต้องเสียภาษีใน 5 ปีถัดไป  |
+-------+------------------+-------------------------------------------+
| SCSC  | 300,000          | -   ผลขาดทุนที่เกิดขึ้นระหว่างปี 2536 ถึงปี 2543    |
|       |                  |     สามารถนำมาหักกำไรที่ต้องเสียภาษีระหว่างปี     |
| ระยะที่ | 200,000          |     2544 ถึงปี 2548                         |
| 1     |                  |                                           |
|       |                  | -   ค่าขนส่ง ค่าไฟฟ้า และ ค่าน้ำ สามารถบันทึกเป็น  |
| ระยะที่ |                  |     2 เท่าของรายจ่ายที่เกิดขึ้นจริงในการคำนวณภาษี  |
| 2     |                  |                                           |
|       |                  | -   ได้รับยกเว้นภาษีนิติบุคคล 50% ตั้งแต่ปี 2549 ถึงปี |
|       |                  |     2553                                  |
|       |                  |                                           |
|       |                  | -   ผลขาดทุนที่เกิดขึ้นระหว่างปี 2541 ถึงปี 2548    |
|       |                  |     สามารถนำมาหักกำไรที่ต้องคิดภาษีระหว่างปี 2549 |
|       |                  |     ถึงปี 2553                              |
|       |                  |                                           |
|       |                  | -   ยกเว้นภาษีนิติบุคคลถึงปี 2548                |
+-------+------------------+-------------------------------------------+

2.  ตลาดและภาวะการแข่งขัน

  3.2.1 นโยบายและลักษณะการตลาดของผลิตภัณฑ์ที่สำคัญ

(1) กลยุทธ์การแข่งขัน กลุ่มลูกค้าเป้าหมาย การจำหน่ายและช่องทางการจำหน่าย

  บริษัทได้กำหนดกลยุทธ์ทางการตลาด
  รวมทั้งมีการบริหารการจัดจำหน่ายและช่องทางการจัดจำหน่ายผลิตภัณฑ์
  เพื่อรักษาและเพิ่มส่วนแบ่งตลาดให้แก่บริษัทและบริษัทย่อย
  โดยสามารถแยกพิจารณาตามตลาดในการจัดจำหน่ายและประเภทผลิตภัณฑ์ได้ ดังนี้

ตลาดภายในประเทศ

  เหล็กเส้น : จะใช้ช่องทางการจำหน่ายที่มีอยู่สามช่องทางของบริษัทย่อยทั้งสามบริษัท คือ

-   กลุ่มผู้รับเหมาก่อสร้าง (Contractors and Developers)
    โดยลูกค้ากลุ่มนี้ประกอบด้วยผู้รับเหมา ก่อสร้างรายใหญ่ๆ
    ที่รับหรือประมูลงานก่อสร้างจากหน่วยงานราชการและภาคเอกชน

-   ร้านค้าเหล็ก-ยี่ปั๊ว (Stockists) โดยลูกค้ากลุ่มนี้จะมีการซื้อสินค้าในปริมาณมาก
    เพื่อนำไปขายต่อให้แก่ผู้ใช้

-   กลุ่มค้าวัสดุซิเมนต์ไทย (Cementhai Distributiion Co.,Ltd. (“CDC”)
    เป็นกลุ่มบริษัทที่บริหารการตลาด การขนส่งสินค้า
    รวมถึงเครือข่ายร้านค้าผลิตภัณฑ์สำหรับการก่อสร้างของเครือซิเมนต์ไทย ซึ่งมี
    บจ.ซิเมนต์ไทยการตลาด (Cementhai Sales and Marketing Co., Ltd.) (“CSM”)
    ดูแลสายงานการตลาด และมีร้านค้าปลีกในเครือข่าย จำนวนประมาณ 500 ราย ทั่วประเทศ

  นอกจากนั้น บริษัทได้มีการวางกลยุทธ์ทางการตลาด
  โดยเป็นการปรับราคาให้ใกล้เคียงกับคู่แข่งขันอื่นๆ รวมทั้งการใช้เครื่องหมายการค้า (Brand)
  ที่หลากหลายสำหรับแต่ละช่องทางการจำหน่าย
  พร้อมทั้งมุ่งเน้นที่จะพัฒนาและส่งเสริมความสัมพันธ์ที่ดีกับตัวแทนจำหน่ายที่อยู่ในเครือข่ายของเครือซิเมนต์ไทย

  เหล็กลวด คาร์บอนสูง : บริษัทยังคงนโยบายการขาย HCWR ให้แก่ลูกค้าปัจจุบันของ
  SISCO2001 ทั้งนี้ บริษัทมีกลยุทธ์ทางการตลาดที่มีข้อได้เปรียบในการขาย HCWR
  เนื่องจากคุณภาพ HCWR ของบริษัทนั้น ได้รับการยอมรับจากลูกค้า
  ประกอบกับข้อได้เปรียบต่อบริษัทคู่แข่ง ซึ่งเป็นบริษัทนำเข้าที่เสียอัตราภาษีนำเข้าร้อยละ 7.5
  สำหรับประเทศที่มิใช่สมาชิก AFTA และร้อยละ 5 สำหรับประเทศสมาชิก ดังนั้น
  บริษัทจึงยังคงสามารถเพิ่มโอกาสการจัดจำหน่ายในตลาดนี้ได้โดยเสนอสินค้าในราคาที่ใกล้เคียงกับราคา
  HCWR ที่ต้องนำเข้า ทั้งนี้ บริษัทยังสามารถที่จะรับประกันคุณภาพและให้บริการด้านเทคนิคแก่ลูกค้า
  อีกทั้งยังมีสินค้าที่มีความหลากหลายและเพียงพอ ต่อความต้องการของผู้ซื้อ

  เหล็กลวด คาร์บอนต่ำ : บริษัทยังคงจัดจำหน่ายให้กับฐานลูกค้าปัจจุบันของทั้งสามบริษัทย่อย
  และวางเป้าหมายในการขยายฐานลูกค้าเพิ่มขึ้น โดยจะมีการดำเนินกลยุทธ์ทางการตลาด คือ
  การเสนอผลิตภัณฑ์ที่หลากหลายให้แก่ลูกค้า รวมถึงการใช้ประโยชน์จากเครื่องหมายการค้าที่มีอยู่
  หลากหลายและเป็นที่รู้จักในตลาด
  พร้อมทั้งมุ่งเน้นที่จะพัฒนาความสัมพันธ์ที่ดีกับตัวแทนจำหน่ายที่มีอยู่

  เหล็กรูปพรรณขนาดเล็ก : ในปัจจุบัน บริษัทมีการจัดจำหน่ายโดยผ่านช่องทางการจำหน่ายรวม 4
  ช่องทาง คือ

-   งานโครงสร้างรูปทรง (Fabricators)

-   ผู้รับเหมาก่อสร้าง (Construction Contractors)

-   ร้านค้าเหล็ก-ยี่ปั๊ว (Stockists)

-   องค์กรต่าง ๆ ของรัฐบาล (Government Agencies)

  การแข่งขันสำหรับเหล็กรูปพรรณขนาดเล็กมีจำนวนคู่แข่งขันในตลาดค่อนข้างมาก อย่างไรก็ตาม
  ในปัจจุบันมีคู่แข่งขันบางรายที่กำลังประสบปัญหาด้านการเงิน จึงเป็นผลให้การแข่งขันในตลาด
  ลดน้อยลง ทั้งนี้ บริษัทจะมุ่งเน้นกลยุทธ์ทางด้านการพัฒนาคุณภาพของสินค้า ซึ่งในปัจจุบัน
  ปัจจัยในด้านคุณภาพของผลิตภัณฑ์ เป็นสิ่งที่ลูกค้าในกลุ่มงานโครงสร้างรูปทรง (Metal
  Fabricators) และองค์กรของรัฐบาลมีความต้องการมากขึ้น

  เหล็กเพลา : กลุ่มลูกค้าเป้าหมายคือ ผู้ผลิตชิ้นส่วน (OEM) ให้แก่โรงงานผลิตรถยนต์
  และโรงงานตีเหล็ก ทั้งนี้ ตลาดของผลิตภัณฑ์เหล็กเพลามีแนวโน้มการเติบโตสูง
  เนื่องจากเหล็กเพลาเป็นส่วนประกอบที่ใช้ในอุตสาหกรรมยานยนต์
  ซึ่งประเทศไทยเป็นฐานการผลิตที่สำคัญของผู้ผลิตรถยนต์รายใหญ่หลายรายทั้งในส่วนของกลุ่มลูกค้า
  OEM เป็นกลุ่มลูกค้าที่มีความต้องการที่จะซื้อหาวัตถุดิบในประเทศเพื่อทดแทนการนำเข้า
  และในส่วนของลูกค้าหลังการขาย (After Market) โดยมีกลยุทธ์ที่ใช้แข่งขันกับสินค้านำเข้า
  ได้แก่ กลยุทธ์ด้านราคา ซึ่งมีราคาถูกกว่าสินค้านำเข้าประมาณ 500 บาทต่อตัน
  และจะมุ่งเน้นการขายตรงให้แก่โรงงานตีเหล็ก
  รวมทั้งรับประกันสินค้าและให้บริการทางด้านเทคนิค

ตลาดต่างประเทศ

  การส่งออกสินค้าประเภทเหล็กในปัจจุบันนั้น ยังคงมีภาวะการแข่งขันในอุตสาหกรรม
  เนื่องจากมีภาวะอุปสงค์มากกว่าอุปทานในตลาดโลก
  ประกอบกับผู้ผลิตของไทยยังคงมีต้นทุนวัตถุดิบในการผลิตค่อนข้างสูงเมื่อเทียบกับผู้ผลิตรายใหญ่ในตลาดโลก
  อย่างไรก็ตาม บริษัทยังคงมีการจัดจำหน่ายผลิตภัณฑ์เหล็กไปยังประเทศต่างๆ
  แม้จะเป็นจำนวนที่ไม่มากนัก แต่ก็เพื่อรักษาความสัมพันธ์ทางการค้าที่ดีต่อกันไว้
  ทั้งนี้เนื่องจากปัจจุบันปริมาณความต้องการผลิตภัณฑ์เหล็กภายในประเทศมีเพิ่มสูงขึ้นมาก ดังนั้น
  บริษัทจึงมีกลยุทธ์ทางการตลาดมุ่งเน้นการจำหน่ายภายในประเทศเป็นหลัก
  สำหรับตลาดต่างประเทศที่บริษัทได้ดำเนินการส่งออกสินค้าไปในปี 2546 อาทิเช่น

-   การจัดจำหน่ายผลิตภัณฑ์เหล็กเส้นในประเทศลาวและกัมพูชา
    เนื่องจากรัฐบาลญี่ปุ่นได้มีการส่งเสริมและให้การช่วยเหลือด้านการก่อสร้างในประเทศดังกล่าว

-   การจัดจำหน่ายผลิตภัณฑ์เหล็กลวดคาร์บอนต่ำในประเทศออสเตรเลีย ซึ่งตลาดดังกล่าว
    มีการเติบโตอย่างมากในส่วนของผลิตภัณฑ์ลวดตะแกรง (Wire Mesh)

-   การจัดจำหน่ายผลิตภัณฑ์เหล็กลวดคาร์บอนต่ำในประเทศพม่าและสิงคโปร์
    ซึ่งบริษัทมีข้อได้เปรียบต่อคู่แข่งในด้านการขนส่งและระยะเวลาในการขนส่ง

-   การจัดจำหน่ายผลิตภัณฑ์เหล็กเส้นในประเทศนิวซีแลนด์
    เนื่องจากความต้องการบริโภคเหล็กเส้นในประเทศดังกล่าวยังคงอยู่ในระดับสูง

  นอกจากนี้ บริษัทยังสามารถขายสินค้าไปยังลูกค้าของ บจ. ค้าสากลซิเมนต์ไทย (SCT Co.,
  Ltd.) (“SCT”) ซึ่งมีสำนักงานตัวแทนขายทั้งที่อยู่ในประเทศเพื่อนบ้านและอยู่ในประเทศอื่นๆ

(2) สัดส่วนการจัดจำหน่ายผลิตภัณฑ์ของบริษัท

  สัดส่วนการจัดจำหน่ายผลิตภัณฑ์ของบริษัทตามแต่ละช่องทางการจัดจำหน่าย
  สามารถแสดงรายละเอียดได้ ดังนี้

+-----------------------------+-------------------+-------------------+
| ช่องทางการจัดจำหน่าย           | ร้อ                |                   |
|                             | ยละของการจัดจำหน่าย |                   |
+-----------------------------+-------------------+-------------------+
|                             | ปี 2545            | ปี 2546            |
+-----------------------------+-------------------+-------------------+
| กลุ่มผู้รับเหมาก่อสร้าง            | 42                | 46                |
+-----------------------------+-------------------+-------------------+
| (Contractors & Developers)  |                   |                   |
+-----------------------------+-------------------+-------------------+
| ร้านค้าเหล็ก - ยี่ปั๊ว             | 15                |  20               |
+-----------------------------+-------------------+-------------------+
| (Stockists)                 |                   |                   |
+-----------------------------+-------------------+-------------------+
| กลุ่มค้าวัสดุซิเมนต์ไทย            | 43                | 34                |
|                             |                   |                   |
| (CDC) *                     |                   |                   |
+-----------------------------+-------------------+-------------------+
| รวม                         | 100               | 100               |
+-----------------------------+-------------------+-------------------+

  * เป็นบริษัทในเครือซิเมนต์ไทย ซึ่งเป็นตัวกลางในการขายสินค้าที่มีเครือข่ายทั่วประเทศ
  ทั้งนี้สัดส่วนร้อยละ

ของการจัดจำหน่ายที่เกินร้อยละ 30 นั้นอาจเข้าข่ายการพึ่งพิง แต่ CDC มีผู้ถือหุ้นกลุ่มเดียวกันกับ
CHC

(3) ประมาณการส่วนแบ่งการตลาด

  บริษัทได้วางเป้าหมายในการเป็นผู้นำในการผลิตเหล็ก
  จากการเป็นกลุ่มบริษัทที่เป็นผู้ผลิตในอุตสาหกรรมเหล็กเส้น เหล็กลวด
  และเหล็กรูปพรรณที่มีกำลังการผลิตรวมกว่าร้อยละ 23 ของกำลังการผลิตรวมของทั้งประเทศ
  ซึ่งจะส่งผลให้บริษัท เป็นกลุ่มผู้ผลิตที่มีกำลังการผลิตในอุตสาหกรรมเหล็กสูงที่สุด
  รวมทั้งการใช้ช่องทางการจำหน่ายซึ่งกระจายอยู่ทั่วประเทศมากกว่า 500
  รายให้มีประสิทธิภาพสูงสุด
  โดยการประมาณการส่วนแบ่งการตลาดของบริษัทจะอยู่ที่ระดับประมาณร้อยละ 20 – 25

  3.2.2 ภาวะอุตสาหกรรมและการแข่งขัน

  (1) สภาพการแข่งขันในอุตสาหกรรม

  ธุรกิจผลิตเหล็กในประเทศไทยสามารถแบ่งเป็นสองภาคอุตสาหกรรมใหญ่ๆ
  ตามลักษณะของผลิตภัณฑ์คือ เหล็กทรงยาว และเหล็กทรงแบน
  โดยตลาดสำหรับผลิตภัณฑ์เหล็กทรงยาวนั้นค่อนข้างกระจายตัว ทั้งนี้ NTS SISCO2001 และ
  SCSC จัดเป็นผู้ผลิตในอุตสาหกรรมเหล็กทรงยาว ซึ่งมีผลิตภัณฑ์หลักเป็นเหล็กเส้นและเหล็กลวด
  โดยที่ผลิตภัณฑ์เหล็กเส้นส่วนใหญ่ใช้ในการก่อสร้าง
  ส่วนเหล็กลวดคาร์บอนต่ำจะใช้ในการก่อสร้างและการผลิตตะปูเกลียว
  และสำหรับเหล็กลวดคาร์บอนสูงนั้นจะใช้ในการก่อสร้างขนาดใหญ่ สายเคเบิ้ล และตะปูคอนกรีต
  เป็นต้น

  ผู้ผลิตเหล็กทรงยาวประกอบด้วยกิจการขนาดกลางและขนาดเล็กมากมาย
  ซึ่งส่วนใหญ่เป็นธุรกิจครอบครัว โดยโรงงานที่มีกำลังการผลิตมากกว่า 200,000 ตันต่อปี
  มีประมาณ 10 โรงงาน ส่งผลให้ปัญหาใหญ่ที่เกิดขึ้นตั้งแต่ปี 2542 เป็นต้นมา คือ
  สินค้ามีเกินกว่าความต้องการของตลาดรวมถึงมีคู่แข่งขันจำนวนมาก
  เป็นผลให้ผู้ผลิตไม่มีอำนาจต่อรองกับผู้จำหน่ายวัตถุดิบและผู้ซื้อ

  (2) กลุ่มเป้าหมายของอุตสาหกรรมเหล็กทรงยาว

  กลุ่มเป้าหมายของอุตสาหกรรมเหล็กทรงยาว สามารถแบ่งเป็น 3 ส่วน คือ

1.  ตลาดการก่อสร้างขนาดกลางและเล็ก เป็นการก่อสร้างบ้านและที่อยู่อาศัย
    โดยผู้รับเหมาก่อสร้างจะใช้เหล็กเส้นและเหล็กลวดคาร์บอนต่ำ
    สำหรับในตลาดนี้มีการแข่งขันกันสูงมากระหว่างผู้ผลิตเหล็กรีดซ้ำที่ไม่มีเตาหลอม
    (Re-rollers) ผู้ผลิตเหล็กเส้นที่มีเตาหลอม และผู้นำเข้าเหล็กลวด
    โดยจะเน้นการแข่งขันกันด้วยกลยุทธ์ทางด้านราคา
    ซึ่งคุณภาพผลิตภัณฑ์ไม่ได้เป็นปัจจัยสำคัญมากนัก
    เนื่องจากผู้ซื้อจะเป็นผู้รับเหมาก่อสร้างขนาดกลางและเล็กซึ่งคำนึงถึงราคาเป็นหลัก นอกจากนี้
    ผู้ซื้อบ้านยังไม่มีความรู้เพียงพอที่จะทราบถึงความแตกต่างของสินค้า

2.  ตลาดการก่อสร้างขนาดใหญ่ ลูกค้ากลุ่มนี้ส่วนใหญ่ คือ ผู้รับเหมาก่อสร้างที่มีชื่อเสียง
    โดยจะคำนึงถึงปัจจัยในด้านคุณภาพสินค้าเป็นหลัก
    ดังนั้นความสัมพันธ์และความน่าเชื่อถือของผู้ผลิตเป็นสิ่งที่สำคัญ คู่แข่งขันในตลาดคือ
    ผู้ผลิตเหล็กเส้นที่มีเตาหลอม และผู้นำเข้า

3.  ตลาดอุตสาหกรรมการผลิต (Manufacturing Market) ผลิตภัณฑ์สำหรับตลาดนี้คือ LCWR
    HCWR และผลิตภัณฑ์เหล็กพิเศษ
    ซึ่งความสำคัญของคุณภาพจะขึ้นอยู่กับความต้องการของบริษัทผู้นำผลิตภัณฑ์ไปใช้ในการผลิต
    ดังนั้น ความสัมพันธ์และความน่าเชื่อถือของผู้ผลิตเป็นสิ่งที่สำคัญ
    โดยในขณะนี้มีผู้ผลิตเหล็กเส้นที่มีเตาหลอมเพียงไม่กี่รายที่มีความรู้ความชำนาญ เครื่องจักร
    และมีความพร้อมในการผลิต HCWR และผลิตภัณฑ์เหล็กพิเศษ ดังนั้น
    ผลิตภัณฑ์เหล่านี้ส่วนใหญ่จึงยังคงต้องพึ่งพาการนำเข้า

(3) คู่แข่งขัน

  บริษัทมีคู่แข่งขันที่แบ่งได้เป็น 2 ประเภทใหญ่ๆ คือ ผู้ผลิตแบบมีเตาหลอม
  และผู้ผลิตแบบไม่มีเตาหลอม
  ผู้ผลิตที่มีเตาหลอมจะใช้เศษเหล็กในประเทศและต่างประเทศเป็นวัตถุดิบในการผลิต
  ขณะที่ผู้ผลิตที่ไม่มีเตาหลอมจะนำเข้าวัตถุกึ่งสำเร็จรูป ได้แก่ เหล็กแท่ง (Billets)
  มาใช้ในการผลิต กำลังการผลิตโดยรวมของอุตสาหกรรมนั้นสูงกว่าความต้องการของตลาดมาก
  เนื่องจากจำนวนผู้ผลิตเหล็กเส้นมีจำนวนมากกว่าผู้ผลิตเหล็กลวด
  จึงทำให้การแข่งขันในผลิตภัณฑ์นี้สูงกว่าการแข่งขันในผลิตภัณฑ์เหล็กลวด
  ประกอบกับภาคอุตสาหกรรมอยู่ในภาวะอุปทานส่วนเกิน
  ส่งผลให้การแข่งขันในอุตสาหกรรมเหล็กเส้นยังคงมีความรุนแรง

  ในส่วนของผลิตภัณฑ์เหล็กลวดนั้น ประเทศไทยยังคงพึ่งพาเหล็กลวดนำเข้าจากต่างประเทศ
  ซึ่งส่วนใหญ่เป็นเหล็กลวดที่มีคุณภาพสูง แต่จำนวนการนำเข้าได้ลดลงตามลำดับ
  จากการพึ่งพิงสินค้านำเข้าที่เคยสูงถึงประมาณ 373,000 ตันในปี 2545 และได้ลดลงเหลือ
  331,000 ตัน ในปี 2546 ทั้งนี้ ภายหลังวิกฤตการณ์ทางเศรษฐกิจในปี 2540
  ผู้ประกอบการจำนวนมากต้องประสบปัญหาทางการเงิน และหลายๆ รายได้หยุดดำเนินกิจการไป
  ทำให้จำนวนคู่แข่งขันลดลง จึงเป็นโอกาสที่ดีสำหรับบริษัทและบริษัทย่อย ในการขยายฐานลูกค้า
  ผนวกกับความมั่นคงทางการเงิน ความเป็นมืออาชีพในการบริหาร และประสิทธิภาพในการผลิต
  ตลอดจนการพัฒนาการผลิตและผลิตภัณฑ์
  ที่จะส่งผลให้บริษัทมีศักยภาพในการเพิ่มส่วนแบ่งทางการตลาดให้มากขึ้น
  ในขณะที่ผลิตภัณฑ์เหล็กเพลาซึ่งเป็นผลิตภัณฑ์ใหม่ของบริษัทนั้น
  มีคู่แข่งขันในประเทศน้อยรายในปัจจุบัน โดยบริษัทมีแผนที่จะขยายตลาดเพิ่มขึ้น

  ภาพรวมการแข่งขันกับสินค้านำเข้าสำหรับเหล็กลวดและเหล็กเส้น
  การนำเข้าส่วนใหญ่เป็นการนำเข้าเหล็กลวดคุณภาพสูง
  ทั้งนี้ปริมาณการนำเข้าเหล็กลวดจัดได้ว่ามีแนวโน้มที่ลดลง แหล่งนำเข้าที่สำคัญ ได้แก่ อินโดนีเซีย
  และญี่ปุ่น สำหรับเหล็กเส้นส่วนใหญ่เป็นการใช้ผลิตภัณฑ์ในประเทศ
  ปัญหาจากการนำเข้าที่อาจส่งผลกระทบต่อการแข่งขันที่สำคัญได้แก่
  ผลกระทบจากการลดภาษีนำเข้าตามสนธิสัญญา AFTA
  อย่างไรก็ตามผลกระทบที่เกิดขึ้นไม่รุนแรงมากนัก
  เนื่องจากในปัจจุบันตลาดในประเทศมีกำลังการผลิตรวมสูงกว่าความต้องการ (Over
  Capacity) การนำเข้ามีต้นทุนค่าขนส่ง และการใช้ผลิตภัณฑ์ที่ผลิตในประเทศ
  ผู้ซื้อมีความมั่นใจในความสม่ำเสมอของการส่งสินค้ามากกว่า
  โดยกลุ่มผลิตภัณฑ์ที่ได้รับผลกระทบส่วนใหญ่เป็นเหล็กลวดที่อาจมีการแข่งขันโดยใช้กลยุทธ์ราคาต่ำ
  ส่วนกลุ่มผลิตภัณฑ์เหล็กเส้นได้รับผลกระทบไม่มากนัก
  เนื่องจากราคาตลาดอาจไม่จูงใจให้มีการนำเข้า และมีขั้นตอนการนำเข้าที่ยุ่งยากกว่า

ตารางที่ 1 : ผู้ผลิตและกำลังการผลิตประเภทมีเตาหลอม (ณ 31 ธันวาคม 2546)

(ตันต่อปี)

  ------------------- --------------- ----------------- ------------------
  โรงงาน              กำลังการผลิตรวม   เหล็กเส้น /         เหล็กลวด
                                      เหล็กรูปพรรณ        

  มิลเลนเนียม สตีล       1,700,000       1,070,000         630,000

  กรุงเทพผลิตเหล็ก (BSI) 750,000         500,000           250,000

  โรงงานเหล็กกรุงเทพ    500,000         350,000           150,000
  (BISW)                                                

  เหล็กไทยพัฒนา         320,000         320,000           -

  น่ำเฮงสตีล            300,000         150,000           150,000

  บางนาจักรกล          240,000         240,000           -

  สยามสตีลซินดิเคท       200,000         160,000           40,000

  ยูเนียนเมททอล         200,000         200,000           -

  ไทรอัมพ์สตีล           120,000         120,000           -

  ไทยสตีลบาร์           120,000         120,000           -

  ไทยอินเดีย            72,000          72,000            -

  รวมกำลังการผลิต       4,522,000       3,302,000         1,220,000
  ------------------- --------------- ----------------- ------------------

ที่มา : กองโลหะกรรม กระทรวงอุตสาหกรรม, สถาบันเหล็กและเหล็กกล้าแห่งประเทศไทย,
บมจ. มิลเลนเนียม สตีล

ตารางที่ 2 : ผู้ผลิตและกำลังการผลิตประเภทไม่มีเตาหลอม (ณ 31 ธันวาคม 2546)

(ตันต่อปี)

  ------------------- --------------- ----------------- ------------------
  โรงงาน              กำลังการผลิตรวม   เหล็กเส้น           เหล็กลวด

  บางสะพานบาร์มิล       700,000         700,000           -

  ไทคูณ                500,000         -                 500,000

  ไทยสเปเชียลสตีล       400,000         -                 400,000

  ผาทองกิจ             240,000         240,000           -

  เหล็กบูรพา            120,000         120,000           -

  อื่นๆ                 660,000         660,000           -

  รวมกำลังการผลิต       2,620,000       1,720,000         900,000
  ------------------- --------------- ----------------- ------------------

ที่มา : กองโลหะกรรม กระทรวงอุตสาหกรรม, สถาบันเหล็กและเหล็กกล้าแห่งประเทศไทย,
บมจ. มิลเลนเนียม สตีล

(4) ภาพรวมของอุตสาหกรรมเหล็กในปี 2546

  ในส่วนของผลิตภัณฑ์เหล็กเส้นนั้น ความต้องการตลาดปรับตัวเพิ่มสูงขึ้นจากปีก่อน
  เนื่องจากการฟื้นตัวของเศรษฐกิจ และจากมาตรการกระตุ้นอสังหาริมทรัพย์ของรัฐบาล
  โครงการก่อสร้างทั้งภาครัฐและเอกชน เช่น การก่อสร้างสนามบินสุวรรณภูมิ
  และการก่อสร้างที่อยู่อาศัยของประชาชน

  ในส่วนของเหล็กลวดนั้น
  ความต้องการตลาดของเหล็กลวดคาร์บอนต่ำและคาร์บอนสูงปรับตัวสูงขึ้นเช่นเดียวกับเหล็กเส้น
  เนื่องจากการขยายตัวของอุตสาหกรรมก่อสร้าง

  สำหรับราคาของสินค้า ผู้ผลิตจำเป็นต้องปรับราคาสินค้าให้สอดคล้องกับต้นทุนการผลิต
  เนื่องจากวัตถุดิบและวัตถุกึ่งสำเร็จรูปในการผลิต ได้แก่ เศษเหล็กและเหล็กแท่ง (Billet)
  ในตลาดโลกมีความผันผวนอย่างรุนแรง โดยเฉพาะอย่างยิ่งในช่วงปลายปี 2546
  ราคาวัตถุดิบในตลาดโลกปรับราคาสูงขึ้นมาก ทั้งนี้
  จากการที่วัตถุดิบภายในประเทศมีปริมาณที่ไม่เพียงพอกับความต้องการ
  ผู้ผลิตส่วนใหญ่จึงต้องพึ่งพาการนำเข้าวัตถุดิบและวัตถุกึ่งสำเร็จรูปจากต่างประเทศ

  โดยภาพรวมแล้ว ในปี 2546 กำลังการผลิตของอุตสาหกรรมเหล็กก็ยังสูงกว่าความต้องการตลาด

ตารางที่ 3 : ปริมาณการบริโภคเหล็ก ปี 2541 – 2545

(ตันต่อปี)

+-------------------+---------------+--------------+-----------------+
| ปี                 | เหล็ก          | เหล็กลวด      | เหล็กรูปพรรณ      |
|                   | เส้นและเหล็กท่อน |              |                 |
|                   |               | (Wire Rods)  | (Sections)      |
|                   | (Rebars &     |              |                 |
|                   | Other Bars)   |              |                 |
+-------------------+---------------+--------------+-----------------+
| 2541              | 967,415       | 487,414      | 108,057         |
+-------------------+---------------+--------------+-----------------+
| 2542              | 1,358,853     | 636,037      | 201,464         |
+-------------------+---------------+--------------+-----------------+
| 2543              | 1,434,767     | 674,185      | 227,719         |
+-------------------+---------------+--------------+-----------------+
| 2544              | 1,940,443     | 709,464      | 115,077         |
+-------------------+---------------+--------------+-----------------+
| 2545              | 4,175,796     |              |                 |
+-------------------+---------------+--------------+-----------------+

ที่มา : สถาบันเหล็กและเหล็กกล้าแห่งประเทศไทย

(5) แนวโน้มของอุตสาหกรรมเหล็กในปี 2547

  ความต้องการของตลาดเหล็กเส้นและเหล็กลวดในประเทศไทยยังคงเพิ่มขึ้นอย่างต่อเนื่องจากปี
  2546 สืบเนื่องจากภาวะเศรษฐกิจที่คาดว่าจะมีอัตราการเติบโตไม่ต่ำกว่าปี 2546
  รวมถึงจากสภาวการณ์ก่อสร้างทั้งภาครัฐและภาคเอกชนที่ยังคงขยายตัวอย่างต่อเนื่อง ได้แก่
  สนามบินสุวรรณภูมิ โครงการก่อสร้างถนนวงแหวนและเครือข่าย
  และโครงการก่อสร้างการขนส่งมวลชน อย่างไรก็ตาม
  อุตสาหกรรมเหล็กยังคงต้องเผชิญกับภาวะความผันผวนของราคาวัตถุดิบและวัตถุกึ่งสำเร็จรูปในตลาดโลก
  ทั้งนี้เนื่องจากวัตถุดิบในประเทศมีปริมาณที่ไม่เพียงพอกับความต้องการ

3.3 การจัดหาผลิตภัณฑ์และบริการ

3.3.1 ลักษณะการจัดให้ได้มาซึ่งผลิตภัณฑ์

(1) กำลังการผลิตและที่ตั้งโรงงาน

  โรงงานและที่ตั้งโรงงาน

  บริษัท เอ็น. ที. เอส. สตีลกรุ๊ป จำกัด (มหาชน)

  โรงงานตั้งอยู่ที่ 351 ถนนสาย 331 นิคมอุตสาหกรรมชลบุรี (บ่อวิน) ตำบลบ่อวิน
  อำเภอศรีราชา จังหวัดชลบุรี

  บริษัท เหล็กสยาม (2001) จำกัด

โรงงานตั้งอยู่ที่ 49 หมู่ 11 ต.บางโขมด อ.บ้านหมอ จ.สระบุรี

บริษัท เหล็กก่อสร้างสยาม จำกัด

  โรงงานตั้งอยู่ที่ แปลงที่ ไอ-23 นิคมอุตสาหกรรมมาบตาพุด อ.เมือง จ.ระยอง

กำลังการผลิต

การผลิตยังคงดำเนินการโดยบริษัทย่อย โดยมีรายละเอียดของกำลังการผลิตแยกตามบริษัทย่อยดังนี้

+-----------------------+--------+------------+-----------+----------+
|                       | NTS    | SISCO2001  | SCSC      |   รวม    |
+-----------------------+--------+------------+-----------+----------+
| กำลังการผลิตเต็มที่ (ตัน    | 4      | 230,000    | -         |          |
| ต่อปี)                  | 00,000 |            |           |  630,000 |
|                       |        | 170,000    | -         |          |
| - เหล็กลวด             | -      |            |           |          |
|                       |        | -          | 500,000   |  170,000 |
| - เหล็กรูปพรรณขนาดเล็ก   | 4      |            |           |          |
|                       | 00,000 |            |           |          |
| - เหล็กเส้น             |        |            |           |  900,000 |
+-----------------------+--------+------------+-----------+----------+
| รวมกำลังการผลิตทั้งสิ้น     | 8      | 400,000    | 500,000   | 1        |
|                       | 00,000 |            |           | ,700,000 |
+-----------------------+--------+------------+-----------+----------+

  ที่มา: บมจ.มิลเลนเนียม สตีล

  ทั้งนี้ อัตราการใช้กำลังการผลิตของบริษัท นับตั้งแต่วันที่มีการรวมกิจการเป็นผลสำเร็จ สิ้นสุดปี
  2545 (29 พฤศจิกายน 2545 – 31 ธันวาคม 2545) และงวดสิ้นสุด 31 ธันวาคม 2546
  คิดเป็นประมาณร้อยละ 35 และ 45 ตามลำดับ
  อัตราการใช้กำลังการผลิตที่เพิ่มขึ้นนั้นเป็นผลจากในปี 2545 NTS
  ยังไม่เริ่มผลิตเนื่องจากได้มีการหยุดการผลิตเป็นการชั่วคราวตั้งแต่ปี 2543
  โดยได้เริ่มดำเนินการผลิตอีกครั้งตั้งแต่เดือนมกราคม 2546

(2) แหล่งวัตถุดิบ

  บริษัทเป็นผู้วางนโยบายการบริหารการจัดซื้อของบริษัทย่อยทั้งหมดเพื่อให้เกิดประสิทธิภาพสูงสุด
  บริษัทได้ให้ความสำคัญและมุ่งเน้นเกี่ยวกับด้านการบริหารการจัดซื้อ ทั้งในด้านราคา คุณภาพ
  และการขนส่ง โดยรายละเอียดแหล่งวัตถุดิบที่สำคัญโดยแยกตามประเภทวัตถุดิบ ปรากฏดังนี้

-   เศษเหล็ก สัดส่วนการใช้เศษเหล็กในประเทศคิดเป็นประมาณร้อยละ 60 - 70
    โดยวัตถุดิบภายในประเทศจะมาจากผู้ค้าเศษเหล็กทั่วไป ส่วนการนำเข้านั้น
    จะเป็นการนำเข้าผ่านผู้นำเข้าเศษเหล็กรายใหญ่ซึ่งมีจำนวนหลายราย

-   แท่งถ่านอิเลคโทรด (Graphite Electrode), Ferro Alloys และวัสดุทนไฟ
    เป็นการใช้วัตถุดิบนำเข้าเกือบทั้งหมด
    โดยมีทั้งการนำเข้าโดยตรงและการจัดซื้อผ่านผู้นำเข้ารายใหญ่ซึ่งมีจำนวนหลายราย

-   ก๊าซธรรมชาติและเชื้อเพลิง เป็นการจัดหาจากแหล่งในประเทศทั้งหมด

  ทั้งนี้ การนำเข้าวัตถุดิบส่วนใหญ่ บริษัทจะยังคงนำเข้าผ่านเครือข่ายผู้นำเข้าของเครือซิเมนต์ไทย
  ซึ่งจะสามารถเพิ่มอำนาจในการต่อรองและประสบการณ์ในการคัดเลือกผู้ผลิต
  โดยการนำเข้าผ่านเครือข่ายดังกล่าวไม่ได้มีการทำสัญญาซื้อขายระยะยาวใดๆ นอกจากนี้
  บริษัทมีนโยบายการบริหารการใช้วัตถุดิบโดยการกระจายแหล่งวัตถุดิบและไม่พึ่งพิงรายใดรายหนึ่งเป็นหลัก

+------------------------+---------------------------------------------+
| (3)                    | (4)                                         |
+------------------------+---------------------------------------------+
| (5)                    | (6)                                         |
+------------------------+---------------------------------------------+
| (7)                    | (8)                                         |
+------------------------+---------------------------------------------+
| (9)                    | (11)                                        |
| (10)                   |                                             |
+------------------------+---------------------------------------------+
| (12)                   | (13)                                        |
+------------------------+---------------------------------------------+
| (14)                   | (15)                                        |
+------------------------+---------------------------------------------+
| (16)                   | (17)                                        |
+------------------------+---------------------------------------------+
| (18)                   | (19)                                        |
+------------------------+---------------------------------------------+

(20) ขั้นตอนและเทคโนโลยีในการผลิต

  แผนผังแสดงขั้นตอนการผลิตเหล็กเส้นและเหล็กลวด

  ขั้นตอนการผลิตเหล็กเส้นและเหล็กลวดด้วยวิธีเตาหลอม (EAF)

  1. กระบวนการเตรียมเศษเหล็ก (Scrap Process)

เตรียมเศษเหล็กที่จะใช้หลอม โดยคำนึงถึงขนาดและคุณภาพของเศษเหล็กเป็นสำคัญ เพื่อให้เหมาะสมกับเตาหลอม

  2. กระบวนการหลอมด้วยเตาไฟฟ้า (Process of Electric Steel Making)

  นำเข้าเตาหลอมไฟฟ้า EAF หลอมด้วยแท่งอิเล็กโทรด
  โดยใช้ไฟฟ้าแรงสูงเพื่อหลอมเศษเหล็กให้เป็นน้ำเหล็กโดยใช้เวลาประมาณ 45-60
  นาทีต่อการหลอมหนึ่งครั้ง

  3. กระบวนการปรุงส่วนผสมเหล็ก (Process of Metallurgy)

-   นำน้ำเหล็กที่ได้จากขั้นตอนที่ 2 ปล่อยลงสู่เตาปรุงส่วนผสมน้ำเหล็ก (Ladle Furnace)
    โดยวิธี Eccentric Bottom Tapping เพื่อให้ได้น้ำเหล็กที่บริสุทธิ์ขึ้น

-   ขั้นตอนจากกระบวนการที่ 2-3 จะถูกควบคุมด้วยระบบคอมพิวเตอร์

-   เติมแร่ธาตุต่างๆ เพื่อให้ได้น้ำเหล็กที่มีส่วนผสมตามความต้องการ

  4. กระบวนการหล่ออย่างต่อเนื่อง (Continuous Casting Process)

  นำน้ำเหล็กที่ได้จากขั้นตอนที่ 3 มาผ่านกระบวนการหล่ออย่างต่อเนื่อง เพื่อให้ได้รูปแท่งขนาด
  130 ถึง 150 มม. โดยควบคุมด้วยระบบน้ำหล่อเย็น เพื่อผลิตเป็นเหล็กแท่งโดยตรงที่เรียกว่า
  Billets โดย Billets ที่ได้ส่วนหนึ่งจะนำไปเก็บไว้
  และอีกส่วนหนึ่งจะถูกนำไปรีดต่อเนื่องโดยตรงเพื่อเป็นการประหยัดพลังงาน

  5. กระบวนการรีด (Rolling Process)

  นำ Billets มาอบด้วยอุณหภูมิ 1200 องศาเซลเซียส
  และผ่านขบวนการรีดด้วยเครื่องรีดเพื่อลดรูป ลดขนาด ซึ่งมีสายการผลิต 3 แบบ คือ

  แบบที่ 1 รีดออกมาเป็นเหล็กเส้นตรง โดยเป็นเหล็กเส้นกลมหรือข้ออ้อยหรือเหล็กเพลา

แบบที่ 2 รีดออกมาเป็นเหล็กลวด มีลักษณะเป็นขด

  แบบที่ 3 รีดออกมาเป็นเหล็กโครงสร้างรูปพรรณขนาดเล็ก และเป็นเหล็กเส้นได้ด้วย

  6. กระบวนการบรรจุภัณฑ์ (Packing Process)

  - เหล็กเส้นและเหล็กรูปพรรณ

  นำเหล็กเส้น และเหล็กรูปพรรณที่ได้มาวางบนแท่นพักเย็น
  เพื่อสะดวกแก่การตัดแบ่งตามความยาวที่ต้องการและทำการบรรจุและจัดส่งต่อไป

-   เหล็กลวด

  นำเหล็กลวดมามัด และชั่งน้ำหนักติดป้าย เพื่อนำไปกองเก็บรอจัดส่งต่อไป

(21) ผลกระทบต่อสิ่งแวดล้อม

  บริษัทมีนโยบายให้บริษัทย่อยควบคุมดูแลเครื่องจักรและอุปกรณ์ให้มีประสิทธิภาพอยู่เสมอ
  เพื่อดูแลรักษาสภาวะแวดล้อม โดยหากพบว่ามีข้อบกพร่องใด
  บริษัทจะได้ดำเนินการปรับปรุงแก้ไขโดยเร็ว นอกจากนี้
  ได้มีการว่าจ้างบริษัทที่ปรึกษาทางด้านสิ่งแวดล้อมเพื่อทำการทดสอบคุณภาพ สิ่งแวดล้อม
  (อากาศและน้ำ) โดยสม่ำเสมอเพื่อให้เป็นไปตามหลักเกณฑ์ที่ทางราชการกำหนดไว้

  ในปี 2545 และ 2546
  บริษัทและบริษัทย่อยมีต้นทุนในการควบคุมดูแลรักษาและปรับปรุงสิ่งแวดล้อมให้เป็นไปตามข้อกำหนดของกฎหมาย
  รวม 1.5 ล้านบาท และ 1.2 ล้านบาท ตามลำดับ ซึ่งมีผลการทดสอบคุณภาพสิ่งแวดล้อม
  (อากาศและน้ำ) ที่เป็นไปตามกฎหมายและหลักเกณฑ์ของทางราชการ

  ปัจจุบันบริษัทไม่มีข้อพิพาทหรือถูกฟ้องร้องเกี่ยวกับปัญหาสิ่งแวดล้อมแต่อย่างใด

3.4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

- ไม่มี -